b'\n_START_ARTICLE_\nJaunpur\n_START_SECTION_\nHistorie\n_START_PARAGRAPH_\nByens historie strekker seg tilbake til 1388, da Dehlisultanatet hadde herred\xc3\xb8mme over omr\xc3\xa5det. Firuz Shah Tughlaq lot evnukken Malik Sarwar bli guvern\xc3\xb8r over Jaunpur, men da mongolene under Timur avsatte Shah Tughlaq, erkl\xc3\xa6rte Malik Sarwar uavhengighet fra Dehlisultanatet. Han og adoptivs\xc3\xb8nnen grunnla da det som ble kjent som Sharqi-dynastiet. Jaunpursultanatet var p\xc3\xa5 den tiden en sterk milit\xc3\xa6rmakt i Nord-India og truet ved flere anledninger Dehlisultanatet._NEWLINE_P\xc3\xa5 den tiden var Jaunpur et sentrum for urdu spr\xc3\xa5k og sufistisk kultur, og muslimer og hinduer levde i fred med hverandre. I 1480 ble sultanatet avsatt av Sikandar Lodi i Dehlisultanatet, og selv om sultanene i Jaunpursultanatet pr\xc3\xb8vde \xc3\xa5 vinne tilbake makten, lyktes de ikke med det._NEWLINE_Jaunpur ble en del av britisk India i 1779. Under det indiske oppr\xc3\xb8ret i 1857 sluttet sikhenes tropper i Jaunpur seg til oppr\xc3\xb8rerne, men distrikt ble erobret tilbake for britene av ghurka-tropper fra Nepal.\n_START_SECTION_\nSeverdigheter\n_START_PARAGRAPH_\nSelv om mange av monumentene fra denne f\xc3\xb8rste tiden ble \xc3\xb8delagt, st\xc3\xa5r fremdeles mange imponerende moskeer i byen. Atala Masjid, Jama Masjid (ogs\xc3\xa5 kjent som den store moskeen) og Lal Darwaza Masjid er de tre mest kjente. Alle fremviser de en unik arkitektonisk stil og kombinerer tradisjonelle hinduistiske og islamske motiver med helt egne originale elementer. Den gamle brua over Gomti er fra 1564, og det finnes et restene av et fort fra Tughlaq-\xc3\xa6raen der, Jaunpur Quilla.\n_START_SECTION_\nEn skoleby\n_START_PARAGRAPH_\nJaunpur har en sv\xc3\xa6rt h\xc3\xb8y konsentrasjon av colleger sammenlignet med de fleste andre omr\xc3\xa5der i Uttar Pradesh. Purvanchal University (India) holder til 11 km fra sentrum av byen, og til dette er det knyttet nesten 500 colleger fra tolv distrikter i \xc3\xb8stlige Uttar Pradesh.'